cyanic-selkie/wikianc huggingface dataset:
אנטואן, דוכס מונפנסייה
ביוגרפיה
במהלך המהפכה המהוללת בשנת 1868, תמך אנטואן בחואן פרים נגד המלכה איזבלה. בשנת 1870 הרג אנטואן את האינפנטה אנריקה, דוכס סביליה - אחיו של פרנסיסקו, דוכס קדיס, במהלך דו-קרב, ועל כך ישב במאסר למשך חודש. ב-16 בנובמבר אותה שנה בחר הקורטס ברוב קולות באמדאו, דוכס אאוסטה למלך, ואילו אנטואן קיבל רק 27 קולות, ומשום כך עזב את ספרד. בשנת 1874 חזר אנטואן לספרד, ובשנת 1878 התחתנה בתו מרסדס, נסיכת אורליאן עם אלפונסו השנים עשר, מלך ספרד, אולם היא מתה כעבור 6 חודשים ללא ילדים.
ב-4 בפברואר 1890 מת אנטואן בביתו בסנלוקאר דה בראמדה, ובשנת 1897 מתה אשתו האינפנטה לואיסה פרננדה, דוכסית מונפנסייה.
משפחתו
ב-10 באוקטובר 1846 התחתן אנטואן עם האינפנטה לואיסה פרננדה, דוכסית מונפנסייה, בתם של פרננדו השביעי, מלך ספרד ומריה כריסטינה, נסיכת שתי הסיציליות, ממנה היו לו 10 ילדים:
שפת תכנות דינמית
שפת תכנות דינמית היא שפת תכנות עילית אשר בניגוד לשפה מפורשת כוללת פעולה של הידור, אולם זו נעשית בעיקרה בזמן ריצת התוכנית. בדרך כלל יש לשפה דינמית גם מערכת טיפוסים דינמית, אך אין זה הכרחי. במקרים רבים יש בלבול בין שפות דינמיות לשפות מפורשות. שפות דינמיות רבות מכונות לא פעם "שפת תסריט", מונח שמתייחס להרצה (שורה אחרי שורה) במפרש ולא נכון לדרך ההרצה בשפה דינמית.
השפה הדינמית הראשונה הייתה LISP, אם כי מימושיה הראשונים השתמשו במפרש. Perl, שנוצרה בשנת 1987 ופייתון (1989) נכתבו מראש כשפות דינמיות. שפות דינמיות נוספות: JavaScript, PHP, לואה ו־Ruby.
רובן ווד
רובן ווד (באנגלית: Reuben Wood; ) היה פוליטיקאי אמריקאי מאוהיו, איש המפלגה הדמוקרטית, שכיהן כמושל אוהיו ה-21.
ראשית חייו
רובן ווד נולד בעיירה מידלטאון שבוורמונט. הוא היה בנו הבכור של הכומר נתניאל ווד, ששירת כקצין דת בצבא הקונטיננטלי במלחמת העצמאות של ארצות הברית. רובן ווד קיבל את חינוכו הראשוני בבית, אך לאחר מות אביו, כאשר היה בן 15, הוא עבר להתגורר אצל דודו בקנדה, שם הוא למד לימודים קלאסים ומשפטים. בעת שהתגורר אצל דודו גויס ווד לצבא הבריטי בפרוץ מלחמת 1812, אך נמלט דרך ימת אונטריו בסירה קטנה יחד עם אמריקאי נוסף ושירת לזמן קצר במיליציה של ורמונט. לאחר המלחמה הוא שב לאמו האלמנה בחווה המשפחתית. הוא שימש לזמן מה כמורה בבית ספר והשלים את השכלתו המשפטית בהדרכתו של ג'יימס קלארק
ב-1816 נשא ווד לאישה את מרי רייס, בתו של טרומן רייס מקלרנדון, ורמונט. ב-1818 עבר ווד יחד עם רעייתו וילדתם הקטנה לקליבלנד, אוהיו. על פי המסופר הוא הגיע לשם שבכיסו 1.25 דולר. מצבו הכלכלי היה כה ירוד עד כי כאשר הוא התקבל ללשכת עורכי הדין, הוא צעד רגלית מקליבלנד לרוונה, שם ישב בית המשפט העליון של אוהיו, כדי לקבל את תעודת עורך הדין. קליבלנד הייתה אז כפר קטן שמנה 600 תושבים, וכפי הידוע פעלו בה רק עוד שני עורכי דין נוספים, אלפרד קלי ולאונרד קייס.
מחוקק ושופט
בזכות האנרגיה והיכולת שלו רכש ווד עד מהרה מוניטין רחב ונמשך אל הפוליטיקה. בשנים 1825–1830 הוא כיהן כחבר בסנאט של אוהיו. ב-1830 הוא נבחר כנשיא בית המשפט לעתירות של אוהיו. הוא כיהן על כס השיפוט עד 1830.
ב-1833 נבחר ווד כשופט בבית המשפט העליון של אוהיו וכיהן בו שתי תקופות כהונה של שבע שנים כל אחת עד 1847. בבחירות לתקופת הכהונה השלישית הוא נוצח על ידי מועמד המפלגה הוויגית.
מושל אוהיו
ב-1850 נבחר ווד כמושל אוהיו. תקופת כהונתו הראשונה קוצרה בדיעבד משנתיים לשנה כדי שמועדי הבחירות באוהיו ישתנו משנים זוגיות לשנים אי-זוגיות. בסוף 1851 הוא נבחר לתקופת כהונתו השנייה ובתחילת 1852 הוא הושבע לה.
הבחירות שנערכו באותה שנה למשרת המושל ספגה המפלגה הוויגית מבוכה בשל כישלונו של הנשיא מילרד פילמור בהמשכת המדיניות נגד העבדות של קודמו זאכרי טיילור ובשל תמיכתו בפשרת 1850 של הנרי קליי באותה שנה. הדמוקרטים באותה מידה, ניסו בתחילה להתחמק מעיסוק בשאלת העבדות. על כל פנים הם בחרו כמועמדם כמושל את ווד, שבאופן כללי נחשב כמי שהחזיק בהשקפות נגד העבדות. סיעה במפלגה הדמוקרטית, שמנהיגה היה סלמון צ'ייס, הייתה ממורמרת מכישלונה של ועידת המפלגה לאשר את, אך ווד פייס את חלקם כאשר נקט בעמדה תקיפה נגד העבדות בנאום הפומבי היחידי שנשא במהלך מסע הבחירות שלו. הבחירות הסתיימו בניצחונו של ווד על מועמד הוויגים ויליאם ג'ונסטון, ועל אדוארד סמית', מועמד מפלגת הארץ החופשית, שזכו ב-133,093 קולות, 121,105 קולות, ו-13,747 קולות, בהתאמה.
משמעות רבה הייתה לחוקים שהאספה הכללית העבירה במהלך תקופת כהונתו השנייה כדי לקיים את התיקונים לחוקה שהתקבלו ב-1851. בין החוקים החשובים היו אלו שארגנו את מערכת המשפט המדינתית, צורך שווד דיבר עליו בנאום ההשבעה הראשון שלו.
ב-13 ביולי 1853 התפטר ווד כדי להתמנות כקונסול ארצות הברית בולפראיסו, צ'ילה. הוא שימש בתפקיד עד 1855 ושב לקליבלנד.
מותו
רובן ווד נפטר בחוותו, אברגרין פלייס, השוכנת חמישה ק"מ ממערב לקליבלנד, ב-1 באוקטובר 1864. בתחילה הוא נטמן בחוותו, אך מאוחר יותר הוא נקבר מחדש בבית הקברות וודלנד שבקליבלנד.
מדידת עומק המים
מדידת עומק המים מבוצעת על ידי מד עומק אשר הוא סוג של סונאר המשמש לקביעת עומק המים על ידי שידור דְּפָקִים של גלי קול לתווך של מים. להד החוזר מן הקרקעית נמדד מרווח הזמן בין השידור עד לקליטה בחזרה של הדֹּפֶק, המשמש לקביעת עומק המים בהתחשב עם מהירות הקול במים באותה עת. מידע זה משמש בדרך כלל למטרות ניווט, או כדי למדוד עומקים למטרות. צליל הד יכול להתייחס גם עבור הידרואקוסטיים, המוגדרים כקול פעיל במים (סונאר), אשר משמשים גם לחקר דגים. הערכות הידרואקוסטיות שימשו באופן מסורתי בסקרים ניידים שנערכו מעל גבי סירות כדי להעריך ביו-מסה של דגים והתפלגות מרחבית. לעומת זאת, טכניקות של מציאת מיקום קבוע משתמשות בשידורים ממקומות נייחים כדי לנטר דגים חולפים.
המונח מדידת עומק באמצעות הדים חוזרים משמש עבור כל סוגי מדידות העומק, כולל אלה שאינן משתמשות בגלי קול, והיא אינה קשורה במקורה למילה 'גל קול' במובן של רעש או צלילים. שימוש בהד חוזר של גל קול היא שיטה מהירה יותר למדידת עומק מאשר הטכניקה הקודמת של הורדת אנך עומק. אנך העומק העשוי מקו ארוך עם משקולת בקצהו, יחד עם מערכת הורדה והרמה בעלת גלגלות, לפי העומק המרבי שהוא אמור למדוד. הקו בנוי מחבל או כבל ממתכת שזורה עם שנתות במרווח קבוע, אשר מורד אנכית לתוך המים עד שהוא נוגע בקרקעית הים ואז בנגיעתו בקרקעית נמדד אורכו בעזרת השנתות שעליו וכך נקבע העומק שנמדד. ההיסטוריה של מדידות עומק המים בים עד תחילת המאה ה-20 מפורטת בערך של.
טכניקה
המרחק נמדד על ידי הכפלת מחצית הזמן מהדפק היוצא של האות עד לחזרתו במהירות הקול במים, שהיא כ-1.5 ק"מ לשנייה [T÷2×(4700 רגל לשנייה או 1.5 ק"מ לשנייה)] עבור יישומים מדויקים של מדידות עומק, כגון הידרוגרפיה, יש למדוד את מהירות הקול הנעשית בדרך כלל על ידי ביצוע בדיקה על ידי הורדה למים של חיישן מדידה מהירות התקדמות גל הקול. הד הקול המשודר הוא למעשה יישום מיוחד של סונאר המשמש לאיתור עומק הקרקעית. מכיוון שיחידת עומק המים המסורתית שלפני מערכת היחידות הבינלאומית הייתה 'פאתום', המכשיר המשמש לקביעת עומק המים נקרא לפעמים פאתומטר. הפאתומטר המעשי הראשון הומצא על ידי הרברט גרוב דורסי ורשם פטנט ב-1928.
רוב עומקי האוקיינוס המתוארים משתמשים במהירות קול ממוצעת או תקנית. היכן שנדרש דיוק גדול יותר, ניתן ליישם תקנים ממוצעים ואפילו עונתיים על אזורי אוקיינוס. לדיוק גבוה של מדידת עומקים, המוגבלים בדרך כלל למטרות מיוחדות או לסקרים מדעיים, ניתן להוריד חיישן כדי למדוד את הטמפרטורה, לחץ והמליחות של מי הים. גורמים אלה משמשים לחישוב מהירות הקול בפועל של 'עמוד המים האנכי' המקומי בו מבוצעת מדידת העומק. הטכניקה האחרונה הזו נמצאת בשימוש קבוע על ידי משרד סקר החופים של ארצות הברית עבור סקרי ניווט של מימי החופים בארצות הברית.
שימוש נפוץ
לרוב כלי השיט הגדולים יותר יהיה לפחות מד עומק פשוט אשר משמש ככלי עזר לניווט וביטחון השיוט. מד העומק פועל על ידי שידור גלי קול מרחביים לכיוון קרקעית הים או הקפיים (של 360 מעלות) המשמשים בדרך כלל לדיג. שינויים בעומק מייצגים לעיתים קרובות מקומות שבהם מתאספים דגים. להקות דגים גם כן יתגלו באופן דומה. Fishfinder הוא מכשיר המשדר גלי קול למים המשמש דייגים בשעות הפנאי וכאלו למטרות מסחר כאחד.
מד-עומק מותקן גם בצוללות אך בצוללות צבאיות ופעל רק באם יש צורך מבצעי או בטיחותי דחוף. זאת כיון שהפעלת מד-העומק כרוכה בשידור פעיל עשוי לגלות את קיום ואף את איתור מיקום הצוללת ולגרימת סיכון קיומי לצוללת מצד צוללת או כלי שיט עוין. צוללת גרעינית המפליגה בעומקים גדולים - יותר מ-400 מטר, זקוקה למיפוי קרקעית הים באופן מדויק, ברמה הידרוגרפית של קרקעית הים באזורי הפעולה שלה. אימות המיקום של הצוללת במקרים כאלו, לצורכי ניווט בטוח, נעשה על ידי שימוש במפות הידרוגרפיות של קרקעית הים לניווט באזורי הפעולה בכל האוקיינוסים. בנוסף, לשם אימות מיקומה בפועל ניתן להפעיל לזמן קצר מאוד, כדי למנוע היתגלות, את מד-העומק יחד עם 'סונאר לעקיפת מכשולים' הנותן את תמונת מיפוי הקרקעית, בגיזרת החרטום, לכיוון ההתקדמות, באם הוא רק גיזרתי או עד תמונה הקפית מלאה, דו-ממדית או תלת-ממדית, בהתאמה לתצורה וביצועי הסונאר.
הידרוגרפיה
באזורים בהם נדרשת מפת עומקים מפורטת, אשר עבורה חייבים להשתמש במדידה מדויקת של ידי גלי קול לעבודת ההידרוגרפיה. ישנם שיקולים רבים בעת הערכת מערכת כזו, אשר אינם מוגבלים לדיוק האנכי, ההבחנה, רוחב האלומה האקוסטי של אלומת השידור/קליטה והתדר האקוסטי של המתמר. מרבית מדי העומק ההידרוגרפיים פועלים על ידי שידור מתקפים של גלי קול אקוסטיים או לייזר לתוך המים. רוב מדי העומק ההידרוגרפיים פועלים בתדר כפול, כלומר דפק בתדר נמוך, בדרך כלל בסביבות 24kHz. דפק זה יכול להיות משודר במקביל לדפק בתדר גבוה - בדרך כלל בסביבות 200kHz. מכיוון ששני התדרים נפרדים, שני אותות ההחזרה אינם מפריעים זה לזה בדרך כלל. ישנם יתרונות רבים של הדהוד בתדר כפול, כולל היכולת לזהות שכבת צמחייה או שכבת בוץ רך על גבי שכבת סלע בקרקעית הים. רוב הפעולות ההידרוגרפיות משתמשות ב-מתמר של 200kHz, או מדי עומק המבוססים על טכנולוגית לייזר בשם LIDAR ופועל בעיקר מכלי טיס, לרוב מטוס קל או מסוק, המתאימים לעבודות בקרבת חוף בעל עומק עד 100 מטר. למדידות מים עמוקים יותר דרוש מתמר בתדר נמוך יחסית שכן לאות האקוסטי של תדרים נמוכים הנחתה נמוכה יותר בעמוד המים. התדרים הנפוצים למדידת מים עמוקים הם 33kHz ו-24kHz.
רוחב האלומה של המתמר הוא גם שיקול עבור ההידרוגרף, שכן כדי להשיג את ההבחנה הטובה ביותר של הנתונים שנאספו עדיף רוחב אלומה צר. ככל שתדירות הפעולה גבוהה יותר, כך רוחב האלומה צר יותר. לכן, זה חשוב במיוחד כאשר מבצעים מדידות במים עמוקים, שכן 'טביעת הרגל' המתקבלת, על פני הקרקעית, של הדפק האקוסטי היא גדלה ככל שקרקעית ים עמוקה יותר.
מד-עומק רב-ספקטרלי רב-אלומות הוא הרחבה של מד-עומק בעל אלומה אנכית בתדר כפול בכך, כמו גם מדידת שני תדרים ישירות מתחת לסונאר בשני תדרים שונים; הוא מודד אותות מרובים בתדרים מרובים, במספר זוויות השפלה שונות ומספר מיקומים שונים על קרקעית הים. מערכות אלה מוכרות בשם מד עומק רב-תדרים ואלומות.
מדי עומק משמשים ביישומי מעבדה לניטור תהליכי נדידת משקעים (על קרקעית הים), סחיפה ושחיקה במודלים מוקטנים (מודלים הידראוליים, זרימת מים ). נתונים אלה יכולים לשמש גם ליצירת עקומות של קווי מתאר תלת־ממדיים של תיאור התהליכים.
תקנים למדידת עומק עבור הידרוגרפיה
הדיוק ורמת הדיוק (מאופיין בדרך כלל על ידי סטיית התקן שלו) הנדרשים של מד העומק ההידרוגרפי מוגדרים על ידי הדרישות של הארגון ההידרוגרפי הבינלאומי (IHO) עבור סקרים שיש לבצע לפי תקני IHO. ערכים אלה כלולים בפרסום S44 של IHO.
על מנת לעמוד בתקנים אלה, על המודד לשקול לא רק את הדיוק האנכי והאופקי של מד העומק והמתמר שלו, אלא את מערכת הסקר בכללותה. ניתן להשתמש בחיישן תנועה, במיוחד ברכיב האנכי (במד עומק בעל אלומה בודדת) כדי להפחית איפנון התדר (על ידי אפקט דופלר) עבור תנודות כלי השיט מעלה ומטה על פני המים בגלל גלי הים. לאחר ביסוס כל אי הוודאות של כל חיישן, ההידרוגרף יצור תקציב אי ודאות כדי לקבוע אם מערכת הסקר עומדת בדרישות שנקבעו על ידי IHO.
לארגונים הידרוגרפיים שונים תהיה ערכה משלהם של נוהלי שטח וספרי הדרכה שידריכו את המודדים שלהם לעמוד בתקנים הנדרשים. שתי דוגמאות הן הפרסום של חיל ההנדסה של צבא ארצות הברית EM110-2-1003, ו-NOAA Field Procedures Manual, באתר האינטרנט של National Oceanic and Atmospheric Administration.
היסטוריה
הממציא הגרמני אלכסנדר בהם קיבל פטנט גרמני מס' 282009 על המצאת מד-עומק (מכשיר למדידת עומקי הים ומרחקים וכיוון של ספינות או מכשולים באמצעות הד של גלי קול מוחזרים) ב-22 ביולי 1913.
שמע ישראל (פרשיה)
שמע ישראל היא פרשיה מפרשת ואתחנן בספר דברים. היא אחת משלוש פרשיות "קריאת שמע", הנאמרות בתפילות שחרית וערבית, אחת מארבע הפרשיות הנמצאות בתפילין, נכתבת בתוך המזוזה יחד עם פרשת "והיה אם שמוע".
ד'
הפרשיה נפתחת בקריאה של משה לעם ישראל שה' הוא האלוהים והוא יחיד:
ה'-ט'
בהמשך הפרשיה מפרט משה את הפעולות המעשיות שישראל צוו עליהם; אהבת ה', לימוד תורה את הבנים, מצוות תפילין ומזוזה:
בקריאת שמע
"שמע ישראל" היא הפרשיה הראשונה משלוש הפרשיות של קריאת שמע:
"פרשת שמע" היא הראשונה בקריאת שמע מפני שיש בה ייחוד ה', אחריה והיה אם שמוע שיש בה ציווי על זכירת שאר כל המצוות, ואחר כך פרשת ציצית. לדעת רבי אריה לייב גינצבורג, חובת קריאת שמע מדאורייתא כוללת רק את פרשיית שמע, ואילו פרשיות "והיה אם שמוע" ו"פרשת ציצית" צורפו לקריאת שמע מתקנת חכמים.
בקריאת שמע על המיטה
בקריאת שמע על המיטה, בטרם השינה, מעיקר הדין יש צורך לקרוא רק את פרשית "שמע ישראל".
אולם, יש מן האחרונים הסבורים, בעקבות האר"י, שראוי לקרוא את קריאת שמע במלואה, לרבות הפרשיות האחרות, משום שבקריאת שמע במלואה (עם אמירת "אל מלך נאמן") יש 248 מילים, כנגד 248 איברי הגוף.
בתפילין
"שמע ישראל" היא אחת מארבע הפרשיות הנכתבות בתפילין, מאחר שהוזכרה בה מצוות תפילין:
הפרשיות האחרות הן:
במזוזה
המזוזה היא קלף עליו נכתבות בכתב סת"ם שתי פרשיות מהמקרא שבתוכנן נזכר הציווי על מצוות מזוזה:
אמירה בעת מוות על קידוש השם
בתלמוד הבבלי מופיע סיפור מותו של רבי עקיבא, המדגים אמירת "שמע ישראל" בעת מוות על קידוש השם:
קישורים חיצוניים
שמע ישראל בביצועו של זכריה ג'קי מקייטן
עטוף ברחמים
עטוף ברחמים הוא הסינגל השלישי מתוך האלבום "ימי התום" של הזמרת-יוצרת הישראלית ריטה, שיצא לאור בפברואר 1988. השיר נכתב על ידי אהוד בנאי לפי לחן של רמי קלינשטיין, האחראי גם לעיבודו של השיר. השיר מנוסח כפנייה של אם אל העובר המתפתח ברחמה ולבסוף נולד. לדברי ריטה, בעקבות הצלחת השיר נאלץ בנאי לסרב לבקשות רבות לחבר מילים משלו ללחנים של אחרים.
בתול דאר חליל
בתול דאר חליל (נולדה ב-23 במאי 2004) היא כדורגלנית ערבייה-ישראלית, המשחקת בעמדת הכנף בהפועל קטמון ירושלים מליגת העל ובנבחרת ישראל.
קריירת מועדונים
דאר חליל החלה לשחק כדורגל בשכונה בשפרעם, ולאחר טורניר בבית הספר בו השתתפה הבינה שהיא אוהבת כדורגל, ובגיל 9 החלה לשחק בבנות סכנין, שם שיחקה במשך 3 שנים (2014/15-2016/17), בתחילה כבלמית ולאחר מכן כחלוצה. בעונות 2017/18-2019/20 שיחקה בקבוצת הנערות של איחוד בנות מג'דל כרום.
בעונת 2020/21 החלה לשחק במכבי כישרונות חדרה, בקבוצת הנערות ובקבוצת הבוגרות במקביל, כשהיא צוברת 14 הופעות ושער אחד בליגת העל. בעונה זו הבקיעה 48 שערים במדי קבוצת הנערות.
בעונת 2021/22 עברה דאר חליל לבנות נתניה, כשבמהלך העונה צברה 22 הופעות בליגת העל והבקיעה שער אחד, ובמקביל שיחקה גם בקבוצת הנערות. בסיום העונה סיימו בנות נתניה במקום התשיעי והאחרון בליגת העל ונשרו לליגה הלאומית.
בעונת 2022/23 הצטרפה דאר חליל לאלופת ליגת העל, מ.ס. קריית גת, וב-26 משחקי ליגה הבקיעה 6 שערים. בנוסף רשמה שתי הופעות במוקדמות ליגת האלופות, שער אחד בגביע המדינה, שער אחד בגביע אתנה, ו-17 שערים במדי קבוצת הנערות. בסיום העונה זכתה הקבוצה באליפות ובגביע אתנה, ודאר חליל הייתה מועמדת לפרס תגלית העונה של ליגת העל.
לקראת עונת 2023/24, חתמה דאר חליל בהפועל קטמון ירושלים.
מוישה ונטילטור
מוישה ונטילטור הוא סרט בבימויו של אורי זוהר, המבוסס על המחזה "גלגוליו של מוישה ונטילטור" שהועלה בלהקת פיקוד הצפון ב-1955 ונכתב על ידי יעקב מגבלות-פיינגולד.
הסרט צולם בשחור-לבן בישראל בשנת 1966.
כוכב הסרט, מוישה ונטילטור (בגילומו של יעקב בודו), הוא חייל הדוגל בחיסכון בכל מצב – דבר הגורם לו להיזרק מתפקיד לתפקיד בצבא. חסכנותו הכפייתית גורמת לשיבוש בפעילותו של מרגל עוין, בסילוק המפות והחומרים החשאיים, וזאת ללא כל כוונה ממשית. סרט זה הוא הראשון בהשתתפותם של חברי שלישיית הגשש החיוור והוא מלווה במספר שירים שמבוצעים על ידיהם, ובהם "עוזי עוזי" ו"מה הוא עושה לה".
דמותו של מוישה ונטילטור נוצרה על ידי יעקב מגבלות (פיינגולד) מורה לתיאטרון, מחזאי ובמאי, ממקימי להקת פיקוד דרום וכותב התוכנית הראשונה שהעלתה להקת דרום - "קזבלנקה עולה בדרגה". המערכון "גלגוליו של מוישה וינטלטור" נכתב תוך שבוע ימים בלבד בבית חולים הדסה בירושלים בו אושפז יעקב מגבלות ולאחר מכן בוים תוך כמה שבועות והועלה כתוכנית מהתלה, כפי שהופיע על התכניה הראשונה בלהקת פיקוד צפון בכיכובו של יעקב בודו. המחזה זכה להצלחה גדולה והועלה מאות פעמים בכל רחבי הארץ. מאוחר יותר הועלה המחזה גם על בימת תיאטרון זירה ו"התיאטרון העממי" ושוב, בגילומו של יעקב בודו, כשדמותו של מוישה ונטילטור הפכה לסימן ההיכר שלו. את הצגת התיאטרון הפיק אברהם דשא (פשנל) שהיה שותף גם בהפקת הסרט.
ההצלחה בתפקידו כמוישה ונטילטור הובילה את בודו לתפקידים נוספים על הבמה הישראלית.
מבקר הקולנוע זאב רב נוף כתב עם יציאת הסרט כי הוא רואה בו את "הולדת הקולנוע הישראלי סוג ב', בלי יומרנות אבל ברמה בינלאומית."
חרש (פירושונים)
{{פירושונים|
ראו גם
}}
השירות החשאי הדרום-אפריקני
השירות החשאי הדרום-אפריקני (באנגלית: South African Secret Service, SASS) היה שמה של סוכנות הביון הדרום אפריקנית שהייתה אחראית למודיעין חיצוני אזרחי ולסיכול ריגול בשירות עצמו. בראש הארגון עמד מנכ"ל שהיה חבר בוועדת תיאום המודיעין הלאומית והשירות היה מדווח לה. הארגון היה כפוף למשרד לשירותי מודיעין.
הארגון נסתר מעין הציבור וזהות מבצעיו נשמרה בחשאיות רבה ורק ידוע שהארגון התמקד במאבק בטרור ונלחם בהשפעתו של ארגון אל-קאעידה במדינה.
היסטוריה
השירות החשאי של דרום אפריקה נוסד ב-1995 לאחר הבחירות הדמוקרטיות במדינה כיורשו של שירות הביון הלאומי של שלטון האפרטהייד. סוכנות הביון הלאומית (NIA) הייתה המקבילה לארגון האחראית למודיעין פנים. שני הארגונים - SASS ו-NIA הוקמו מכוח חוק הביון 1994. בשנת 2009 הגוף פורק ומוזג אל תוך סוכנות ביטחון המדינה והפך למחלקת החוץ של הארגון.
ולדימיר טוריאנסקי
ולדימיר לבוביץ' טוּריִאָנסקי (ברוסית: Владимир Львович Туриянский, נולד ב-21 באוגוסט 1935 במוסקבה) הוא זמר-יוצר (בארד), משורר ומלחין רוסי.
ביוגרפיה
טוריאנסקי נולד בשנת 1935 במוסקבה. אביו, שעבד ככלכלן במפעל, נעצר והוצא להורג בשנת 1938 בימי הטיהורים הסטליניסטים הגדולים. יחד עם אמו ואחיו הוגלה אז גם ולדימיר טוריאנסקי שהיה תינוק בן שנה לקזחסטן בה חיה המשפחה חיים קשים בשנים 1946-1938. האח אלכסנדר טוריאנסקי נפל בקרב על יד סמולנסק במלחמת המולדת הגדולה נגד הפולשים הנאצים. בשנת 1946 התיישב עם אמו בכפר סטרונינו במחוז ולדימיר. אחרי שלמד שלוש שנים באוניברסיטה הממלכתית לאמנות ותרבות במוסקבה פנה לתחום הגאופיזיקה. עבד כמכונאי חשמלאי סוג 6 במסגרת "תוכנית המסע הגאופיזי האזורי המיוחד" (СРГЭ). בתוקף תפקידו עסק בכיולם של מכשירים גאופיזיים והשתתף בהרבה מסעות גאופיזיים בצפון הרחוק, במזרח ומערב סיביר ובמרכז אסיה הסובייטת. ביצע במסעות אלה גם עבודות של איש קשר,מטעין, מלקט מינרלים וקטעי סלע ומסגר. מאוחר יותר סיים את המכון לתרבות ולאמנות במוסקבה ועבד תקופה כמלווה בגיטרה של הזמרת אדה יקושבה ושמיניית הנשים שלה. החל משנת 1959 התחיל לכתוב לחנים על מילות שירים שכתב. הוא מלווה את עצמו בגיטרה בעלת שבעה מיתרים הלחן הראשון שהלחין בשנת 1959 היה "קאבסטן" על מילות שיר מאת ארקדי ובוריס סטרוגצקי מספרו "ארץ ענני  הארגמן". טוריאנסקי הוציא לאור תקליטים, תקליטורים וקלטות, ספרי שירים, שירי זמר וזיכרונות. עם שיריו הפופולריים ביותר נמנים Монтана ("מונטאנה"), "Геофизическое танго" (טנגו גאופיזי), "Старая сказка" (מעשייה ישנה),"Откуда начинается река" (מאין מתחיל הנהר?), "Мы зачем-то сбежали из теплых квартиp" (מדוע ברחנו מדירותינו החמות?) .Кадарская осень», (סתיו בהרי קודאר) Как птицы в непогоду (כמו צפורים במזג אוויר רע), «В обгорелой степи за Ишимом» בשנת 2000 היגר עם משפחתו לגרמניה אך חזר מהר למוסקבה, בה חי עד יום. החל משנת 1987 טוריאנסקי הוא חבר פעיל באגודת הבארדים הקרויה "Первый круг" (פרווי קרוג = החוג הראשון)
חייו הפרטיים
בתו, נטליה ולדימירובנה טוריאנסקאיה (ילידת 1975) היא זמרת ושחקנית תיאטרון ידועה.
דיסקוגרפיה
טוריאנסקי כתב כ-200 שירי זמר, רובם על טקסטים שחיבר בעצמו, אבל גם על שירים מאת מיכאיל סבטלוב, ל גובנוב, יורי דניאל שיריו מוקדשים לזיכרונות ילדות, למקומות שבהם חי, פניות לידידים והגיגים על החיים
The Album (אלבום של טייאנה טיילור)
The Album (בעברית: האלבום) הוא אלבום האולפן השלישי של הזמרת-יוצרת האמריקאית טייאנה טיילור. האלבום יצא לאור ב-19 ביוני 2020, על ידי חברות התקליטים GOOD Music ודאף ג'אם. מתוך האלבום יצאו שישה סינגלים.
רקע והכרזה
בעקבות צאתו אלבומה האולפן השני של טיילור "", טיילור הודיעה שתוציא מהדורה מחודשת לאלבום אשר תצא מחדש ביוני או ביולי 2018. לאחר מכן הודיעה בעמוד הטוויטר כי אינה עסקה בעבודת על גרסה חדשה בשל הסחות דעת שונות. "אני מניחה שלא תקבלו אחת כזו,". באוקטובר 2019, טיילור התראיינה באנטרטיינמנט ויקלי, בו סיפרה כי היא עובדת על אלבום חדש שכותרתו, "The Album", לאחר אכזבות ותסכולים רבים מהאלבום הקודם שלה. היא חשפה שלקחה שליטה יצירתית יותר באלבום בהשוואה ל-K.T.S.E., שהיה אלבום קצר ולא מה שציפתה להוציא. היא סיפרה שהיא "אני מוכנה לקחת אחריות מלאה אני צריכה להיות 110 אחוז על כל מה שאני עושה ויוצרת ולא לתת לאף אחד לפגוע בחזון היצירתי שלי". היא חשפה שעבור האלבום היא התמקדה ב"תיקון מה שלא עבד בפעם הראשונה, קבלתי הפעלה טובה יותר, יותר תקליטים, תקליטים ארוכים יותר... פשוט לתת לכולם יותר." היא ציינה כי תוציא מוזיקה חדשה עד השנה הבאה.
אדם וובסטר
אדם הארי וובסטר (נולד ב-4 בינואר 1995) הוא כדורגלן אנגלי המשחק בעמדת הבלם בקבוצת ברייטון אנד הוב אלביון.
קריירה
וובסטר נולד בפורטסמות', אנגליה. הוא החל את הקריירה שלו במחלקת הנוער של פורטסמות', ובעונת 2012/2013 ערך את הופעת הבכורה שלו בקבוצה הבוגרת. בעונת 2013/2014 הושאל לאלדרשוט טאון מהליגה השלישית באנגליה, ובסיום העונה חזר לפורטסמות'. בעונת 2015/2016 הושאל לאיפסוויץ' טאון, ובעונת 2016/2017 עבר לקבוצה באופן קבוע. בעונת 2018/2019 חתם וובסטר בבריסטול סיטי תמורת סכום של 3.5 מיליון פאונד. וובסטר ערך את הופעת הבכורה שלו בברייטון ובפרמייר ליג ב-31 באוגוסט 2019, במשחק מול מנצ'סטר סיטי. הוא שיחק ב-31 משחקים במהלך העונה, והבקיע שני שערים.
אקולוקו
אקולוקו (באנגלית: Ekoloko) היה משחק וירטואלי לגילאי 7–14 אשר סיפק פלטפורמה למשחק מרובה משתתפים ונוהל על ידי חברת וירטואל טוינס בע"מ. לאקולוקו היו כמה גרסאות - בריטית, צרפתית ואמריקאית. עם השנים, הקהילות הבריטיות והצרפתיות הפסיקו לפעול וב-2012 נסגרו שתי גרסות אלו. הגרסה האמריקאית ננטשה בשנת 2013 ונסגרה גם היא. הגרסה הישראלית הוקמה בשנת 2008 ונסגרה ב-15 בינואר 2017.
עלילה
כוכב בשם הֶטְרָה, בו דמויות העולם הווירטואלי (תושבי הקבע של המשחק הזה) חיו פעם, זוהם על ידי משפחתו של סמוג. עקב הזיהום, תושבי הטרה החליטו לבנות חללית בשם האַרָרָט במטרה למצוא כוכב חדש המאפשר קיום חיים חדש. לאחר שיגור האררט, בבילון סמוג שלח את בנו גוליית סמוג וחבורתו לעקוב בחשאי אחר חללית האררט על ידי חללית בשם האקספלויט.
תושבי הקבע במשחק
כמעט בכל מסך במשחק זה נמצא "תושב קבע". רוב תושבי הקבע באו במשלחתו של מייסד אקולוקו, אדם גרינליף. לתושבי הקבע יש מראה, סיפור חיים ואופי שונה. תושבי הקבע יוצרים את העלילה במשחק ונותנים למשתמשי האתר משימות:
באקולוקו יש בסך-הכל שש דמויות אשר מטרתן היא לזהם ולהרוס את כל החי והצומח. לאחר עזיבתם של תושבי הקבע של המשחק מהטרה, בבילון סמוג השתלט על הכוכב ושלח את בנו גוליית להשתלט על הכוכב אקולוקו.
הדרגות במשחק
אקואים הוא שמם של כל המשתמשים באתר, בהם אלה שאינם חברים בשום צוות.
סיירים ירוקים הם אקואים מתקדמים יותר שעברו הכשרה מסוימת ועומדים בקריטריונים שונים והתקבלו למסלול טרום הסיירת. ניתן לזהות את הסיירים הירוקים באמצעות ההילה הירוקה שמעליהם. על מנת להתקבל לקבוצת הסיירת הירוקה, יש להיות חלוצים ברמה 8 בדור 3 לפחות ולהתחיל את שרשרת המשימות של הסיירת הירוקה שאצל הית'קליף. בסיום שרשרת המשימות האלו, מקבלים האקואים הרגילים את ההילה הירוקה והופכים רשמית לסיירים ירוקים.
סיירים מוסמכים (סיירי 1) היא הדרגה הנמוכה ביותר במסלול הסיירת הרשמי, משתמשים מתקדמים שעוברים מפגש הכשרה ומקבלים גישה לפורום הסיירים המיוחד, תפקידם לסייר בין השרתים, לאכוף את חוקי האתר ולסייע למשתמשים החדשים באתר. ניתן לזהות אותם באמצעות ההילה הצהובה-לבנה שמעליהם. על מנת להתקבל לקבוצת הסיירת המוסמכת, יש להיות חלוצים ברמה 12 בדור 6 לפחות ולהגיש מועמדות בתפריט סימן השאלה. אחת לתקופה נבחרים משתמשים מצטיינים מתוך קבוצת הסיירים הירוקים ומקודמים לקבוצת הסיירים המוסמכים.
סיירים בכירים (סיירי 2) היא הדרגה הבכירה ביותר של הסיירת. מיונים לסיירת זו נערכים אחת לכמה חודשים מבין סיירי ה־1 העומדים בתנאים מסוימים, כמו ותק וחלוץ. הסיירים הבכירים עוברים מפגש הכשרה ומקבלים גישה לפורום הסיירים המיוחד. ניתן לזהות אותם באמצעות ההילה הכתומה שמעליהם ובועת הצ'אט האדומה שלהם. הם יכולים לשלוח הודעות מסך כתומות במקום שבו הם נמצאים ולנטרל משתמשים ל־30 דקות בגין מעבר על חוקי העולם. סיירי 1.5 הוא הכינוי לסיירים בכירים ללא חלוץ, שכן הם עדיין נשארים בקבוצת הסיירים הבכירים אך עם הרשאות של סיירים מוסמכים.
מיני מנהלים (סיירי 2) דרגה שבמסגרתה מקבלים מספר סיירים בכל תקופה אפשרות למשחק מיני מנהלים, נתינת קוקואים, מנהיגות והודעות לכל השרת. בכל שבוע עד שבועיים מתקיימת הגרלה ונבחרים 10 סיירי 2 למיני מנהלים. אפשר לזהות אותם על ידי הכוכב הכתוב שמופיע מתחת לשמם.
מנהלים הם חברי צוות ההנהלה של האתר (אנשים בוגרים, מעל גיל 18). הם לוקחים חלק בצד הקהילתי ומאחורי הקלעים. ניתן לזהותם באמצעות בועת הצ'אט הכתומה-שחורה שלהם והכוכב הצהוב מתחת לדמותם.
פורום הסיירים
פורום הסיירים זה פורום ששימש כפורום של הסיירים באקולוקו בלבד. בפורום היה ניתן לדבר עם מנהלי האתר, לפתוח נושאים, להתעדכן בדברים חדשים שקוראים באתר, להשתתף בהפעלות ועוד. לסיירים הבכירים שהיו בפורום, הייתה אפשרות לקבל בפורום תפקיד:
מנהלים גלובאליים- בה חברים אחראי פורום בעלי ותק וניסיון בתפקידם כאחראי פורום - אשר קודמו להיות מנהלי הפורום - ואחראים בלעדיים הן על צד האכיפה והמשמעת והן על צד ההווי בפורום. למנהלים גלובאליים סמכויות רבות יותר ואחריות מקיפה לנעשה בפורום הסיירים.
בספטמבר 2016 הוסיפו לפורום צוותים חדשים: צוות תוכן, צוות גרפיקה וצוות הפעלות. לצוותים היו יכולים להתקבל כל משתמשי הפורום.
פורום הסיירים נשאר כשנה אחרי סגירת האתר, ונסגר ב-22 בפברואר 2018 עקב חוסר פעילות.
ספרים
בין השנים 2015-2012, יצאו שני ספרים המבוססים על הרפתקאות חלוצי אקולוקו. את ספרי החלוצים האלו כתב ליאור מאירי והספרים נמכרו בצומת ספרים, בסטימצקי ודרך האתר.
בכל הספרים מסופר על דמות מרכזית בשם סקייט, חלוץ שעובר הרפתקאות ופוגש דמויות רבות בדרכו.
בשנת 2016, כמה חודשים לפני סגירת המשחק, הודיעו בעדכון הסיירת שבפורום הסיירים שאמור לצאת ספר שלישי בשם "חלוצי אקולוקו והמסע להצלת הטיגריס הלבן". הספר לא יצא לאור (כנראה מכיוון שחשבו שלא יהיה לו ביקוש) והוא פורסם בחלקים בעדכון השבועי בבלוג של אקולוקו.
קלפים
כחלק מספרי החלוצים, יש גם אלבומי קלפים מיוחדים. האקואים (משתמשי האתר) רוכשים חבילות קלפים בחנויות ומפעילים את הקלפים בעולם הווירטואלי עד שמשלימים את כל הקלפים באלבום וזוכים בפריטים ייחודיים.
את הקלפים האלו היה ניתן לרכוש דרך סניפי סטימצקי וצומת ספרים ובהם כתוב קוד שאותו מפעילים באתר. כשכותבים את הקוד, מקבלים קלפים וירטואליים שאותם אפשר לשבץ באחד האלבומים, לזכות בפרסים ולהשלים משימות. ניתן לחסום את הקלפים זאת אומרת לא לאפשר להחליף את הקלף בעתיד.
לאקולוקו יצאו לאור שלושה אלבומי קלפים:
ניסיונות החזרה
בשנת 2021 נעשה ניסיון לשחזור המשחק. בסופו של דבר המשחק נסגר שוב עקב בעיה עם זכויות יוצרים, ומאחר והמשחק נפתח ללא אישורים מבעלי המותג המקוריים. המשחק המשוחזר פעל בפלטפורמת ה-flash כמו המשחק המקורי רק שבשונה מהמשחק המקורי השחזור פעל גם באינטרנט וגם בתוכנה.
שווייץ במשחקים האולימפיים לנוער
שווייץ משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). שווייץ משתתפת גם במשחקי החורף האולימפיים לנוער. לאורך השנים צברו ספורטאי הנוער השווייצרים 52 מדליות, מהן תשעה עשרה מדליות זהב. שווייץ אירחה את אולימפיאדת הנוער לוזאן בשנת 2020.
במשחקי החורף מדורגת שווייץ במקום הרביעי עם 43 מדליות מתוכן 17 מדליות זהב. הענף הבולט ביותר הוא סקי אלפיני בו מדורגת שווייץ במקום השני עם 18 מדליות, מתוכן שש מדליות זהב, אחרי. שווייץ מובילה את טבלת המדליות בענפים סקי הרים עם חמישה מדליות, מהן 3 מדליות זהב, סקי בסגנון חופשי עם ארבעה מדליות, מהן 3 מדליות זהב, וקרלינג עם שתי מדליות, מהן מדליית זהב יחידה. שווייץ מדורגת במקום השלישי בענף הגלישת שלג ובמקום הרביעי בענף הסקי למרחקים יחד עם.
אולימפיאדת הנוער סינגפור (2010)
המשלחת הראשונה של שווייץ למשחקים האולימפיים לנוער הייתה לאולימפיאדת הנוער סינגפור וכללה 22 ספורטאים שהתחרו בעשרה ענפי ספורט. המשלחת זכתה בשלושה מדליות. המשלחת הגיעה להישגים משמעותיים בענפים אתלטיקה עם זכייה במדליית כסף בריצת 1000 מטר נערות, מדליית ארד בריצת 100 מטר משוכות לנערות והעפלה לגמר הטלת כידון לנערות שם דורגה במקום השביעי, בקליעה עם זכייה במדליית ארד בירי ברובה אוויר לנערות למרחק של 10 מטר, ודירוג המקום השמיני בירי באקדח אוויר לנערות. נבחרת האופניים המעורבת דורגה במקום החמישי. המשלחת הגיעה להישגים נאים בענף השחייה עם העפלה לשלושה גמרים בהם סיימה במקום השישי במשחה 200 מטר לנערים בסגנון שחיית חזה ומקום שמיני במשחים 100 מטר ו-200 מטר לנערות בסגנון שחייה חופשית. בענף ההתעמלות ספורטאי המשלחת דורגו במקום השביעי בטורניר הנערות בטרמפולינה. אולם, בהתעמלות מכשירים המשלחת לא הגיע להישגים. המשלחת דורגה במקום התשיעי בענפים רכיבה בטורניר היחידים, וחתירה בטורניר היחידים לנערים. ספורטאי המשלחת לא הגיעו להישגים בענפים סיף, קשתות ושיט.
אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 19 ספורטאים שהתחרו בתשעה ענפים. המשלחת זכתה בשלושה מדליות, מהן שתי מדליות זהב. המשלחת הגיעה להישגים משמעותיים בקליעה עם זכייה במדליית זהב בירי ברובה אוויר לנערות למרחק של 10 מטר, אתלטיקה עם זכייה במדליית זהב בקפיצה במוט לנערות, והעפלה לשני גמרים בהם סיימו במקום החמישי בריצת 400 מטר משוכות לנערות ומקום שישי בריצת 800 מטר לנערים, ושחייה עם זכייה במדליית כסף במשחה 50 מטר לנערות בסגנון שחיית פרפר, והפעלה לשני גמרים בהם סיימו במקום הרביעי במשחה 200 מטר לנערים בסגנון שחיית פרפר ומקום שישי במשחה 100 מטר לנערים בסגנון שחיית פרפר. בענף ההתעמלות המשלחת לא השתתפה בטורניר הטרמפולינה. אולם, שיפרה את הישגה בהתעמלות מכשירים כאשר דורגה במקום החמישי בתרגיל המקבילים לנערים ובמקום ה-13 בקרב רב לנערים ולנערות. בענף הקפיצה למים המשלחת דורגה במקום התשיעי בקפיצה ממקפצה גמישה מ-3 מטר לנערים ולנערות. כמו כן, המשלחת העפילה לרבע גמר בטורניר הנערים בקשתות. ספורטאי המשלחת לא הגיעו להישגים בענפים גולף, כדורעף חופים, טניס וטניס שולחן.
אולימפיאדת הנוער אינסברוק (2012)
שווייץ השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה 26 ספורטאים שהתחרו באחת עשרה ענפי ספורט. המשלחת דורגה במקום השביעי בטבלת המדליות לאחר שזכתה בשמונה מדליות, מהן שלוש מדליות זהב. המשלחת הגיעה להישגים משמעותיים בענפים סקי אלפיני עם זכייה במדליית זהב במסלול סלאלום לנערים, ושלושה מדליות ארד במסלולים סלאלום ענק לנערים ולנערות ומשולב (סופר סלאלום ענק וסלאלום) לנערים, ודירוג במקום הרביעי במסלול סלאלום לנערות, מקום חמישי במסלול מקבילים לקבוצה מעורבת, מקום שביעי במסלול משולב לנערות, ומקום עשירי בסופר סלאלום ענק לנערות, סקי בסגנון חופשי עם זכייה במדליית זהב בחצי צינור לנערים, מדליית ארד בסקי קרוס לנערות ומקום שישי בחצי צינור לנערות. הנבחרת המעורבת בקרלינג זכתה במדליית זהב. המשלחת הגיעה להישגים נאים בענף גלישת שלג עם זכייה במדליית ארד בגלישת מדרון לנערים, בעוד הנערות הגיעו למקום הרביעי, במקום החמישי זכו הנערים בגלישה בחצי צינור. בענף הביאתלון ספורטאי המשלחת לא הגיעו להישגים אולם דורגו במקום הרביעי בתחרות המשלב ביאתלום עם סקי למרחקים. בענף הסקלטון המשלחת דורגה במקום החמישי בטורניר היחידים לנערים. ספורטאי המשלחת התחרו בהחלקה אמנותית ודורגו במקום השמיני בטורניר הנערות ובמקום העשירי בטורניר הנערים. ספורטאי המשלחת דורגו במקום השמיני בענף הלוז' בטורניר הנערים, במקום התשיעי בטורניר היחידים בענף סקי נורדי משולב ובקפיצות סקי. בענף סקי למרחקים המשלחת קצרה הישגים במירוץ קלאסי לנערות למרחק של 5 ק"מ בה דורגה במקום העשירי ובמירוץ קלאסי לנערים למרחק של 10 ק"מ בה דורגה במקום האחת עשרה.
אולימפיאדת הנוער לילהאמר (2016)
המשלחת לאולימפיאדת הנוער לילהאמר מנתה 48 ספורטאים שהתחרו באחת עשרה ענפי הספורט. המשלחת דורגה במקום השישי בטבלת המדליות לאחר שזכתה באחת עשרה מדליות, מהן ארבע מדליות זהב. המשלחת שיפרה את הישגיה בענף סקי אלפיני מאולימפיאדת הנוער אינסברוק עם זכייה בשלושה מדליות זהב במסלולים סלאלום, סלאלום ענק ומשולב (סופר סלאלום ענק וסלאלום) לנערות, מדליית כסף במסלול משולב לנערות, 2 מדליות ארד במסלולים סלאלום ענק וסופר סלאלום ענק לנערות, ודירוג במקום הרביעי בסופר סלאלום ענק לנערות, מקום שישי בסופר סלאלום ענק לנערים, מקום שביעי במסלול משולב לנערים ומקום תשיעי בסלאלום ענק לנערים. המשלחת הגיעה להישגים משמעותיים בענפים סקי בסגנון חופשי עם זכייה במדליית זהב בקרוס סקי לנערות, ודירוג במקום השישי בחצי צינור לנערים וגלישת מדרון לנערות, וגלישת שלג עם זכייה בשתי מדליות כסף בגלישת שלג למרחקים לנערות ותחרות משולבת עם סקי למרחקים, דירוג במקום השביעי בגלישת שלג למרחקים לנערים וחצי צינור לנערים, ומקום שמיני בגלישת מדרון לנערים. המשלחת זכתה במדליית ארד בענפים הוקי קרח עם נבחרת הנערות וקרלינג עם הנבחרת המעורבת. בענף הבובסלי המשלחת דורגה במקום החמישי בטורניר הנערים ובמקום השמיני בטורניר הנערות. ספורטאי המשלחת לא דורגו במקום גבוה בענפים ביאתלון, החלקה מהירה, סקי למרחקים, סקלטון וקפיצות סקי. אך, גם לא דורגו בין המקומות האחרונים.
אולימפיאדת הנוער לוזאן (2020)
המשלחת לאולימפיאדת הנוער לוזאן הייתה המשלחת הגדולה ביותר ששווייץ שלחה עד כה. המשלחת מנתה 112 ספורטאים שהתחרו ב-15 ענפי ספורט. המשלחת דורגה במקום השני בטבלת המדליות לאחר שזכתה ב-24 מדליות, מהן עשרה מדליות זהב.
מדליות לפי משחקים
משחקי הקיץ width="20px"|
משחקי החורף
מדליות לפי ענף
משחקי הקיץ width="20px"|
משחקי החורף
שמואל אסקרוב
שמואל אסקרוב (נולד ב-27 בספטמבר 1949) הוא קצין צהל בדרגת רב-סרן ששימש סגן מפקד גדוד 53 במהלך קרבות הבלימה ברמת הגולן במלחמת יום הכיפורים.
אסקרוב גדל בקיבוץ קריית ענבים. הוא התגייס בנובמבר 1967 ולמרות מחלת האסתמה ממנה סבל, הוא ביקש לשרת כלוחם בחטיבה 7. אסקרוב עבר את מסלול הלוחם בשריון בתפקיד נהג טנק, לאחר מכן עבר וסיים בהיצטינות קורס מפקדי טנקים וקורס קציני טנקים. הוא שירת בתור מפקד מחלקה, סגן מפקד פלוגה וקצין מבצעים בגדוד 82 של החטיבה, הוא השתחרר בשנת 1972 כשהוא חוזר לעבודות החקלאות בקיבוץ.
מלחמת יום הכיפורים
ב-6 באוקטובר 1973 עם פרוץ הקרבות, הוצב גדודו של אסקרוב בגזרה הדרומית של רמת הגולן. אסקרוב יצא עם כוח של שלושה טנקים מפלוגה ג' (גדוד 53), שלושה מפלוגה ז' (גדוד 74) וטנק מפקד פלוגה ז' אורי עקביה, כדי לחסום את ציר 'כודנה' באזור מוצב 111 כנגד המתקפה הסורית. כאשר הגיעו לנקודת הבלימה התנהל קרב כנגד עשרות טנקים סורים אשר במהלכו נפצע אסקרוב ופונה אחורה לבית חולים. יומיים לאחר מכן, ב-8 באוקטובר ברח אסקרוב מבית החולים יחד עם יוסף אלדר וחזר לגדודו בחזית כשהוא עדיין פצוע. בשלב זה הקרבות בדרום ובמרכז רמת הגולן היו קשים במיוחד והצבא הסורי כבש חלק נרחב מדרום הרמה והגיע עד מחנה נפח. יום לפני כן ספגה החטיבה מכה קשה עם נפילת המח"ט יצחק בן-שהם, הסמח"ט דוד ישראלי וקצין האג"ם בני קצין במהלך הקרב על נפח.
יחד עם יוסי בן-חנן ארגן אסקרוב 11 טנקים משארית טנקי החטיבה ויצא עם הכוח לכיוון הר חרמונית ורכס הבוסטר בגזרה הצפונית. לפני צאתו פגש אותו ראש מטה פיקוד צפון, אורי בר-און ופקד עליו לחזור לבית החולים. אסקרוב ענה לו - אני עכשיו מפקד חטיבת ברק ואני נותן פה פקודות. במהלך הקרב נפצע באופן קשה כאשר כדור פגע בראשו. לאחר פציעה זו היה אסקרוב מחוסר הכרה במשך שבועיים ולאחר מכן נדרשו לו עוד מספר שנים של שיקום. פציעת הראש הותירה אותו משותק במחצית גופו ופגעה ביכולת הדיבור שלו עד היום. חייו של אסקרוב ניצלו הודות לפעולות ראשוניות של הרופא הגדודי ד"ר דן אנגלהרד והרופאים בבית החולים רמב"ם שהחליטו לנתח למרות הסיכויים הקלושים.
על מעשים אלו במהלך קרבות הבלימה ברמת הגולן, הוענק לאסקרוב עיטור העוז במאי 1975 על ידי הרמטכ"ל מרדכי גור. בנוסח סיפור גבורתו שצורף לעיטור העוז, מדובר גם על ההערכה רבה שיש אליו, לגבי "הקרב השני" שלו בהתמודדות עם אבדן כושר הדיבור החלקי, והעזרה והקשרים שיצר לעידוד פצועים נוספים במהלך שיקומו הארוך הנמשך עד היום.
דיסקוגרפיית הסינגלים של BTS
להקת הבנים הדרום קוריאנית BTS הוציאה 43 סינגלים כאמן ראשי - חמישה מהם כהשתתפות בפסקול, תשעה כאמן אורח, שני סינגלים שיווקיים, ויותר מ-100 שירים נוספים שאינם סינגלים. ביפן, על פי אוריקון ואיגוד תעשיית ההקלטות היפני, כמה מהסינגלים של הלהקה הם בין השירים המוזרמים ביותר בכל הזמנים במדינה וקבעו שיאי סטרימינג והסמכה שאף אמן או קבוצה אחרים לא קבעו בהיסטוריה של כל אחד מהארגונים. לפי בילבורד, בארצות הברית מכרו BTS למעלה מ-3.1 מיליון רצועות (72.3% ממכירות רצועות הקיי-פופ הדיגיטליות) נכון ל-2021, והם מחזיקים בשיא הסינגלים שהגיעו למקום הראשון בבילבורד הוט 100 בעשור השני של המאה ה-21, עם שישה.
BTS הופיעו לראשונה בדרום קוריאה ב-12 ביוני 2013, עם הסינגל "No More Dream", שהגיע לשיא במקום ה-124 ב ונמכר ב-50,000 עותקים. כדי לקדם את המיני-אלבום הראשון שלהם,, פורסם הסינגל את "N.O", שזכה להצלחה מסחרית קלה בקוריאה. ב-2014 הם הוציאו ארבעה סינגלים, "Boy in Luv", "Just One Day", "Danger" ו-"War of Hormone", כולם נכנסו למצעד הדיגיטלי. "Boy in Luv" זכה להצלחה הרבה ביותר מבין החמישה, הגיע ל-50 הראשונים במצעד ונמכר ביותר מ-200,000 עותקים עד סוף שנת 2014.
"I Need U", שיצא באפריל 2015, הגיע לחמישייה הראשונה במצעד הדיגיטלי של גאון, והגיע לשיא במקום השלישי במצעד שירי העולם של בילבורד בארצות הברית. BTS הוציאה עוד שני סינגלים ב-2015, "Dope" ו-"Run", האחרון הגיע לעשירייה הראשונה בדרום קוריאה. הסינגל היפני הרביעי של הלהקה, "For You", שוחרר ב-17 ביוני 2015, והפך ללהיט הראשון שלה ביפן, כשהוא מגיע למקום הראשון ב וביפן הוט 100. הגרסה היפנית של "I Need U" פורסמה בדצמבר 2015 והופיעה לראשונה במקום הראשון במצעד הסינגלים. הסינגל הבא, גרסה יפנית ל-"Run", שוחרר ב-15 במרץ 2016.
BTS כבשו עם הלהיט הראשון שלהם "Blood Sweat & Tears" בסוף 2016, שמכר יותר מ-1.5 מיליון עותקים בדרום קוריאה והגיע למקום הראשון מצעד שירי העולם הדיגיטליים בארצות הברית. הגרסה היפנית של הסינגל פורסמה במאי 2017 והפכה לראשונה שקיבלה אישור פלטינה על ידי RIAJ. הקבוצה הוציאה שלושה סינגלים נוספים באותה שנה: "Spring Day", "Not Today" ו-"DNA". שלושתם הגיעו לעשירייה הראשונה בדרום קוריאה והשיגו את המקום הראשון במצעד מצעד שירי העולם. "DNA" הגיע לשיא של 67 בבילבורד הוט 100. רמיקס לשיר "MIC Drop" של הדיג'יי סטיב איוקי והראפר דיזיינר שוחרר בנובמבר 2017, הגיע ל-40 הראשונים של הוט 100 והפך לשיר הראשון של להקת בנים קוריאנית שזכה לתואר זהב על ידי איגוד תעשיית ההקלטות האמריקאי, בפברואר 2018. השיר זכה מאוחר יותר לאישור פלטינה. גרסה יפנית של הסינגל, יחד עם "DNA" ו-"Crystal Snow", שוחררה בדצמבר 2017 ונמכרה ביותר מ-500,000 עותקים פיזיים תוך חודש, והפכה לשיר היחיד של אמן זר שקיבל הסמכת פלטינה כפולה על ידי RIAJ ב-2017.
יחסי זמביה–ישראל
מדינת ישראל מקיימת יחסים דיפלומטיים עם הרפובליקה של זמביה. שגרירות ישראל בניירובי שבקניה משמשת גם כשגרירות ישראל בזמביה. זמביה מחזיקה שגרירות בישראל שנפתחה בתחילת ספטמבר 2015, בתל אביב-יפו.
היסטוריה
נשיאה הראשון של זמביה, קנת קאונדה, כונן יחסים דיפלומטיים עם ישראל בשנת 1964 לאחר שזמביה זכתה בעצמאות. בשנת 1973 זמביה ניתקה את יחסיה עם ישראל (כפי שעשו רוב מדינות אפריקה, לפי החלטת ארגון אחדות אפריקה) בעקבות מלחמת יום כיפור.
היחסים בין המדינות חודשו ב-1991 ומאז זמביה וישראל מקיימות קשר דיפלומטי חיובי רציף. שתי המדינות הצהירו במעמד פתיחת השגרירות כי יתמקדו בהרחבת שיתוף פעולה בתחומי המים, האנרגיה הירוקה והחקלאות. זמביה מקדמת תהליכים של החדרת טכנולוגיות מתקדמות בתחומים אלו, ורואה בישראל "שותפה טבעית" לנושא זה.
דיסקוגרפיית הסינגלים של BTS
ב-21 במאי 2021 פרסמה הלהקה את הסינגל השני שלה בשפה האנגלית, "Butter". עם 11.042 מיליון השמעות ראשונות במצעד העולמי של ספוטיפיי, השיר קבע שיא חדש בכל הזמנים להופעת הבכורה הגדולה ביותר בתולדות הפלטפורמה, וזכה לשיא גינס על ההישג. כמו כן דורג השיר במקום הראשון בבילבורד הוט 100. ב-9 ביולי פורסם סינגל נוסף באנגלית, "Permission to Dance". שיר זה דורג במקום השמיני במצעד השירים הדיגיטליים. ב-24 בספטמבר פרסמה הלהקה את הסינגל "My Universe", בשיתוף עם הלהקה הבריטית קולדפליי. הסינגל הגיע ישירות למקום הראשון בבילבורד הוט 100, מה שהפך אותו לשיתוף הפעולה הראשון בין שתי להקות שהגיע לראש המצעד.
יחסי זמביה–ישראל
היסטוריה
ביולי 2016 ביקר ראש ממשלת ישראל, בנימין נתניהו, בגינאה, במסגרת ביקור במדינות אפריקה, ונפגש שם עם בכירים מזמביה, טנזניה ודרום סודאן. ב-28 בנובמבר 2016 ביקרו דיפלומטים ממדינות אפריקה וגם מזמביה בכותל המערבי שבירושלים.
דיסקוגרפיית הסינגלים של BTS
ב-14 ביוני 2022, במפגש לרגל יום השנה התשיעי להקמת הלהקה, הודיעו חבריה על השעיית פעילותם כלהקה. לאחר מכן הבהיר דובר ביג היט אנטרטיינמנט שהלהקה לא עומדת להתפרק או לצאת להפסקה, ושחבריה רק "יתמקדו כעת בקריירות הסולו שלהם". ב-12 במאי 2023, פורסם הפסקול "The Planet" לסדרת האנימציה הדרום קוריאנית "Bastions" בביצוע BTS. ב-9 ביוני, לרגל מלוא עשור להופעת הבכורה של BTS, פרסמה הלהקה את הסינגל Take Two. הסינגל הגיע ישירות לראש המצעד הגלובלי של ספוטיפיי, והפך את BTS ללהקת הבנים הדרום קוריאנית הראשונה שהגיעה למקום הראשון פעמיים.
הערות שוליים
undefined
יחסי זמביה–ישראל
היסטוריה
באפריל 2018 ביקר בישראל הבישוף סקוט מוואנזה, העומד בראש ארגון תפילה המונה מיליוני אפריקנים שבסיסו בזמביה. הבישוף מתח ביקורת חריפה על ה-BDS והביע תמיכה בהתנחלויות ביהודה ושומרון
ביוני 2018 זמביה הייתה אחת מארבע מדינות אפריקאיות בלבד, שהתנגדו להצעת מדינות ערב לחסום את הצעת ארצות הברית לגינוי ארגון החמאס בעניין האירועים בגבול עזה.
שיתוף פעולה רפואי
ב-2014 ביקר נשיא זמביה, מייקל סאטה, בישראל, לצורך קבלת טיפול רפואי. ב-2015, לאחר מותו של סאטה, הודה נשיא זמביה אדגר לונגו לישראל על כך שנתנה לסאטה טיפול רפואי חודשים בודדים לפני מותו והצילה את חייו, אף על פי שהוא מת כמה חודשים לאחר מכן.
ישראל העניקה טיפול לתושבי זמביה וכלל אפריקה שמדרום לסהרה במסגרת המלחמה בנגיף האיידס שנפוץ באזור.
יחסי מסחר
בשנת 1997, היחסים בין המדינות התבטאו גם בכך שנלמדו בזמביה תורות לחימה צה"ליות, וסופקו מישראל לצבא זמביה הדרכה צבאית וטכנית ולימוד של מתנדבים זרים. חברה ישראלית זכתה במכרז לפרויקט של ממשלת זמביה להשבחת מטוסי מיג 21, אך הפרויקט הוקפא בשנת 1999 והמעורבות הישראלית בו הופסקה.
בשנת 2018 פורסם כי חברת אלביט מערכות חתמה על חוזה למכירת נשק לזמביה ב-240 מיליון דולר.
קלרניתי רבע טון
קלרינטי רבע טון הם עיצובים שונים של קלרינט שנועד לנגן במרווחים של רבעי טון.
בסביבות 1900, ד"ר ריצ'רד ה. שטיין, מוזיקולוג מברלין בנה לראשונה "קלרינט רבע טון" ייעודי, שלא קנה אהדה ונשכח במהרה.
בכל קלרינט ניתן על ידי אצבוע לנגן רבעי טון, וליישום טכני זה נדרשים במוזיקה מודרנית ומוזיקת עולם. טכניקה זאת פשוטה יחסית ואינה שונה עקרונית מהפקת צליל טונאלית שגרתית, אך משתנה בין כלים בעלי כיוון שונה.
בשנת 1920 אלואיס הבה הזמין "קלרינט רבע טון" מקוהלר החברה של גרזליז. באופן בלתי תלוי כנראה, בונה כלים גרמני נוסף בשם פריץ שולר, עשה ניסיון בבניית "קלרינט רבע טון" אף הוא. הוא יצר פייה אחת שמחוברת לשתי שפופרות, כשחלקו האחד ארוך מהשני. בשיטה זו, למעשה היו שני קלרינטים המכוונים לרבע טון בנפרד. מערכת מפתחות (קלאפות) אחת נשלטת על ידי מפתחות הכיוון של שתי השפופרות. שסתום ייעודי החליף בין החלקים.
מוזיקה ל"קלרינט רבע טון" הולחנה על ידי אריק מהדט, אלואיס הבה, ויקטור אולמן, ועל ידי מוזיקאי ג'אז שונים בשלהי המאה ה-20. מלחינים אחרים, כגון בלה בארטוק ו פייר בולז, הלחינו יצירות הכוללות רבעי טונים אך לקלרינט רגיל.
האינפנטה לואיסה פרננדה, דוכסית מונפנסייה
האינפנטה לואיסה פרננדה, דוכסית מונפנסייה (בספרדית: Luisa Fernanda de Borbón; 30 בינואר 1832 – 2 בפברואר 1897), הייתה בתו של פרננדו השביעי, מלך ספרד.
ביוגרפיה
לואיסה פרננדה נולדה ב-30 בינואר 1832 במדריד, לפרננדו השביעי, מלך ספרד ולאשתו הרביעית מריה כריסטינה, נסיכת שתי הסיציליות, בתם של פרנצ'סקו הראשון, מלך שתי הסיציליות ומריה איזבלה מספרד. עד ללידת איזבלה, נסיכת אסטוריאס בשנת 1851, הייתה לואיסה פרננדה יורשת העצר של ממלכת ספרד.
ב-10 באוקטובר 1846 התחתנה לואיסה פרננדה עם אנטואן, דוכס מונפנסייה, בנו של לואי פיליפ, מלך הצרפתים, ולאחר החתונה התגוררו הזוג בפריז. בשנת 1848 הודח חמיה במהלך מהפכת פברואר, ובני הזוג עברו לבריטניה, ומשם עברו להתגורר בסביליה. בשל רצונו של אנטואן לרשת את כס המלוכה הספרדי, היו היחסים בין בני הזוג למלכה איזבלה קשים מאוד. במהלך המהפכה המהוללת בשנת 1868 תמך אנטואן בהדחת המלכה איזבלה, אולם לא הצליח להיבחר למלך בשנת 1870, ובעקבות כך עזבו בני הזוג את ספרד.
בשנת 1874 חזרו בני הזוג לספרד, ובשנת 1878 התחתנה בתם מרסדס, נסיכת אורליאן עם אלפונסו השנים עשר, מלך ספרד, אולם היא מתה כעבור 6 חודשים ללא ילדים.
בשנת 1890 מת בעלה אנטואן, דוכס מונפנסייה בביתו בסנלוקאר דה בראמדה, וב-2 בפברואר 1897 מתה אשתו לואיסה פרננדה בביתה בסביליה.
האגודה החדשה לאמנים
האגודת החדשה לאמנים -(בהונגרית: Képzőművészek Új Társasága ; בראשי תיבות: KUT או KÚT), הייתה אגודה של קבוצת אמנים הונגרים שהיו חסידי מגמות האמנות המודרניות. היא הייתה ממשיכתם של השמונה ופעלה בין השנים 1924 לבין 1949.
היסטוריה
קבוצת האמנים ההונגרית הזו נוסדה ב-1924 ופעלה עד 1949. רבים מחבריה היו ציירים יהודים-הונגרים. הם הכריזו על עצמם כיורשי השמונה והיו חסידי מגמות האמנות המודרניות. במשך זמן מה שאיפותיהם היו קרובות לאלו של פוסט-אימפרסיוניסטים, הקוביסטים והאקספרסיוניסטים הגרמניים הצרפתיים. הנשיא הראשון של KÚT היה אדן מארפי, לאחר מכן כל הציירים המצטיינים קיבלו על עצמם את עבודת הנשיאות. המגזין שלהם, ששמו היה תחילה Kút, ואחר כך "אוי סין" (צבע חדש - Új szín), נערך על ידי מיקלוש רוז'ה (סופר אמנות) בשנים 1926–1927, שהגיע רק ל-11 גיליונות, והופעתו נפסקה עקב קשיים כלכליים.
KÚT העניק לראשונה פרסים בשנת 1927, נוהלי התגמול שלהם נשמרו לאורך כל הדרך, והפרסים שלהם כוסו על ידי תרומות מדי פעם.
רינה ויינרייך
ספורטאית
ויינרייך התאמנה בקבוצת מכבי תל אביב.
1955
באליפות ישראל באתלטיקה שנערכה בתל אביב בשנת 1955 זכתה ויינרייך בשתי מדליות זהב, בריצת 100 מטר בשיא ישראלי חדש של 12.8 שניות, לפני אילנה אדיר מברית מכבים עתיד (13.0 שניות) ובריצת 200 מטר בתוצאה של 27.5 שניות, לפני שרה מזרחי מהפועל תל אביב (28.4 שניות).
1956
בתחרות שנערכה בתל אביב במרץ 1956 קבעה ויינרייך בריצת 200 מטר שיא ישראלי חדש של 27.0 שניות, שיפור לשיא בן ה-9 שנים של ציפורה לוין (27.1 שניות). בתחרויות האתלטיקה של כינוס הפועל השישי שנערכו במאי אותה שנה היא זכתה בשתי מדליות זהב בריצת 100 מטר בתוצאה של 12.8 שניות, לפני אילנה אדיר (12.9 שניות) ובריצת 200 מטר בתוצאה של 27.2 שניות, לפני שרה מזרחי (28.0 שניות). באליפות ישראל באתלטיקה שנערכה בסוף יוני אותה שנה היא זכתה במדליית זהב בריצת 100 מטר בשיא ישראלי חדש של 12.6 שניות, שיפור לשיא הטרי בין החודשיים של אילנה אדיר (12.7 שניות). אדיר סיימה שנייה באליפות (12.7 שניות) ונועה זילברמן מהפועל גניגר (13.0 שניות), ובכך הגנה על תוארה.
1957
בתחרויות האתלטיקה במכביה החמישית שנערכו בספטמבר 1957 זכתה ויינרייך בשתי מדליות, זהב וארד. מדליית זהב, בריצת שליחות 4x100 מטר ביחד עם אילנה אדיר, אילנה קרשיק ורינה גוטסמן בתוצאה של 52.1 שניות, לפני בריטניה (52.6 שניות). מדליית ארד, בריצת 200 מטר בשיא ישראלי חדש של 26.6 שניות, אחרי פרידה ברמן מקנדה (25.6 שניות) ורודה אייבל מדרום אפריקה (25.8 שניות).
אשת עסקים
לאחר נישואיה עברה עם בעלה לניו יורק, שם עבד הבעל בחברת ביטוח אמריקאית. בארצות הברית למדה הוראה ועבדה בבית ספר יהודי. מאוחר יותר החלה לעבוד בחברת משאבי אנוש. שם נולדה בתם, אורית בנבנישתי. לאחר מלחמת ששת הימים חזרה המשפחה לישראל, והשתכנה בשכונת קיראון בקריית אונו. כעבור שמונה שנים עברה המשפחה להרצליה.
באפריל 1981 הקימה את קבוצת תיגבור, כחברה לשירותי כוח אדם, שהפכה ביוני 2007 לחברה ציבורית, הנסחרת בבורסה לניירות ערך בתל אביב. נכון למאי 2022 רינה וינרייך היא נשיאת החברה ומנהלת עסקים ראשית בה, ומחזיקה כ-44% מהבעלות בחברה. בתה, אורית בנבנישתי, היא מנכ"לית החברה ומחזיקה כ-22% מהבעלות בחברה.
סבתא מוזס
אנה מרי רוברטסון מוזס (7 בספטמבר 1860 – 13 בדצמבר 1961), שכונתה "סבתא מוזס" (Grandma Moses), הייתה אמנית עממית אמריקאית. היא החלה לצייר באופן מקצועי בגיל 78, ולעיתים קרובות עולה דמותה כדוגמה להתחלת קריירה מפוארת בגיל מתקדם. עבודותיה מוצגות ונמכרות ברחבי העולם, ומשווקות על גבי כרטיסי ברכה ומוצרים שונים. יצירותיה מוצגות באוספים של מוזיאונים רבים. אחת מיצירותיה נמכרה עבור 1.2 מיליון דולר ב-2006.
מוזס הופיעה על שערי מגזינים ובטלוויזיה, ונעשה סרט דוקומנטרי על חייה. היא כתבה אוטוביוגרפיה, זכתה בפרסים רבים, והוענקו לה שני תוארי דוקטור של כבוד.
הניו יורק טיימס תיאר את תרומתה: "מוזס יצרה ריאליזם פשוט, בעל אווירה נוסטלגית וצבעים זוהרים, ויצירותיה תיארו חיי כפר פשוטים, וזכו להערכה מקהל עוקבים רחב. היא הצליחה ללכוד את ההתרגשות של שלג חורף ראשון, את אווירת ההכנות לקראת חג ההודיה וצבעי עלים ירוקים רעננים של האביב המתקרב. מוזס שפעה קסם שהשפיע על כל מי שפגש בה. אישה קטנת ממדים עם ניצוץ של שנינות בעיניים בצבע כחול-אפור, חדת לשון וקשוחה לחנפנים, וקלילה ועדינה עם הנכד, היא ידעה להתאים את עצמה לאדם עמו הייתה בקשר".
תחילת חייה
אנה מארי רוברטסון נולדה בגריניץ', ניו יורק ב-7 בספטמבר 1860. הוריה היו מרגרט שאנן רוברטסון וראסל קינג רוברטסון, היא הייתה השלישית מבין עשרה ילדים. אביה היה חקלאי שניהל טחנת פשתן. במשך תקופה קצרה בנערותה מוזס פקדה בית ספר שהיה בנוי מחדר אחד. לימים הפך חדר זה למוזיאון בנינגטון בוורמונט ובו קיים אוסף יצירותיה הגדול ביותר בארצות הברית. חיבתה לציור החלה בשיעורי ציור בבית הספר, וכילדה נהגה להשתמש בציורי הנוף שלה במיץ ענבים ולימון וחומרים טבעיים נוספים כקמח, ודשא כדי להפיק צבעים לציוריה. בגיל 12 היא עזבה את בית הוריה ועברה לגור ולעבוד בבית שכניה האמידים, במשק הבית ובחווה. היא עבדה במשק בית אצל משפחות אמידות במשך 15 שנים.
במהלך עבודתה אצל משפחת משפחת וויטסייד, חיבתה לאומנות משכה את תשומת לב בעלי הבית, אשר קנו לה ציוד על מנת שתוכל ליצור אומנות בעצמה.
בגרותה
חמישה מעשרת ילדיהם שרדו את גיל הינקות. למרות חיבתה לחייה בשננדואה ואלי, ב-1905 היא נכנעה להפצרות בעלה, והזוג עבר לחווה באיגל ברידג', ניו יורק. בשנת 1927, כשהיה בן 67, תומאס מוזס נפטר מהתקף לב. לאחר מותו, בנה של מוזס, פורסט סייע לה לנהל את החווה. אנה מוזס מעולם לא נישאה שוב.
אמנות דקורטיבית
מצעירותה, מוזס הייתה יצירתית בביתה. בשנת 1918, לדוגמה, היא השתמשה בצבעי קיר כדי לעטר אח. מאז 1932 מוזס רקמה יצירות אומנותיות לחבריה מחוטים.
כשמלאו למוזס 76 שנים, היא החלה לסבול מארתריטיס, ומצבה הרפואי הגביל אותה. צעד זה פתח עבורה קריירה אומנותית בשנות השבעים לחייה. כשידה הימנית כאבה מכדי ליצור, היא החלה לצייר בשמאלית.
באיוריה, מוזס תיארה סצנות מתקופה מוקדמת בחייה, להן קראה "Old-timey" עם נופים של לונג איילנד. היא העידה על עצמה כעל מי, שמהרגע שנופלת עליה השראה להתחיל לצייר והיא מתחילה במלאכה, כל המחשבות על שאר הנושאים נשכחות, היא מתנתקת מהעולם החיצון ומתמסרת לזיכרונות על החיים בשנים המוקדמות לחייה, והדרך להעביר את התחושות והמראות של ילדותה לקהל המתבונן ביצירותיה. היא יצרה מעבודותיה גופים של החיים המודרניים כמו טרקטורים ועמודי טלפון.